text: ২০২২ মে ২২ ১৮:২৫:১১
  স্টাফ রিপোর্টার : পদ্মা সেতুর নির্মাণকাজ শুরুর সময় বিএনপি চেয়ারপারসন খালেদা জিয়াসহ দলটির নেতাদের উপহাসের প্রসঙ্গ টেনে আওয়ামী লীগ সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, পদ্মা সেতুর নির্মাণকাজ শেষ। এখন উদ্বোধনের কথা শুনলেই বিএনপির মুখ কালো হয়ে যায়।
  মৎস্যজীবী লীগের প্রতিষ্ঠাবার্ষিকী উপলক্ষে রবিবার (২২ মে) রাজধানীর বঙ্গবন্ধু অ্যাভিনিউয়ে আওয়ামী লীগের কেন্দ্রীয় কার্যালয়ে আয়োজিত আলোচনা সভায় তিনি এ কথা বলেন।